4. ΕΓΚΥΚΛΙΟΣ Υπουργείου Δικαιοσύνης της 8 Φεβρ. 1936 Αριθ. πρωτ. 2234    Αριθ. εγκυκλίου 14 Περί αναγραφής του ποσού των δικαστικών εξόδων εις τα αποσπάσματα των ποινικών αποφάσεων, άτινα στέλλονται προς εκτέλεσιν. Προς τους κ.κ. Εισαγγελείς των Εφετών και  Πλημμελειοδικών του Κράτους.  (Κοινοποιητέα και προς τους κ.κ. γραμματείς των δικαστηρίων του Κράτους). Παρετηρήθη ότι εις τα αποσπάσματα των ερήμην καταδικαστικών αποφάσεων άτινα συντάσσουσι και πέμπουσιν οι γραμματείς των ποινικών δικαστηρίων εις τας διωκτικάς Αρχάς και εις τας φυλακάς προς εκτέλεσιν δεν αναγράφουσι το ποσόν των δικαστικών εξόδων άτινα βαρύνουσι τους δια των αποφάσεων τούτων καταδικαζομένους. Εντεύθεν προέρχεται το άτοπον να μη γνωρίζωσιν αι υπηρεσίαι των φυλακών, εις ας εγκλείονται οι προς εκτέλεσιν των ειρημένων αποφάσεων συλλαμβανόμενοι, το ποσόν των δικαστικών εξόδων, η δε ανωμαλία αύτη επιτείνεται ιδία όταν, ως πολλάκις συμβαίνει, οι ανωτέρω κρατούνται εις φυλακάς κειμένας μακράν της έδρας του δικαστηρίου του εκδόντος την καταδικαστικήν απόφασιν και καταψηφίσαντος τα δικαστικά έξοδα. Η υπό της υπηρεσίας των φυλακών άγνοια του πραγματικού και ακριβούς ποσού των δικαστικών εξόδων προκαλεί και πολλάς ετέρας δυσχερείας, αλλ' ιδία η τοιαύτη ανωμαλία καταφαίνεται μετά την λήξιν της ποινής των καταδίκων, οπότε ούτοι δεόν να κρατηθώσι περαιτέρω προς απότισιν των δικαστικών εξόδων. Κατόπιν των ανωτέρω παρακαλούνται οι κ.κ. Εισαγγελείς των Εφετών και των Πλημμελειοδικών όπως εκδώσωσι τας προσηκούσας εντολάς προς τους γραμματείς απάντων των ποινικών δικαστηρίων της περιφερείας των ίνα εις τα περί ων εν τοις άνω διελάβομεν αποσπάσματα αναγράφηται πάντοτε και το ποσόν των καταψηφισθέντων τω καταδικασθέντι δικαστικών εξόδων. Σελίς 231 Βεβαίωση και είσπραξη ποινικών εξόδων 9.Ε.γ.4 